Legal Document

Category: 74

Text:
39. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ,  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. Γ3/106 της 14 Φεβρ./14 Μαρτ.  1986  (ΦΕΚ Β΄ 110) Σύσταση, σύνθεση, συγκρότηση, οργάνωση και λειτουργία Επιτροπής Ισοτιμιών Σχολών Εκπαίδευσης Διδακτικού Προσωπικού (Ε.Ι.Σ.Ε.Δ.Π.). Έχοντας υπόψη: α)Τις διατάξεις του άρθρ. 13 του Νόμ. 1232/1982 «Επαναφορά σε ισχύ, τροποποίηση κλπ. των διατάξεων του Ν.Δ. 4352/64» (ΦΕΚ 22/82). β)Τις διατάξεις της παρ. 3 του άρθρ. 19 του Νόμ. 1476/1984 (ΦΕΚ 136-Α), όπως τροποποιήθηκε με την παρ. 5 του άρθρ. 76 του Νόμ. 1566/1985 (ΦΕΚ 167-Α) «δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις». γ)Την απόφαση ΔΙΟΔ/Φ/184/11992/4.10.85 (ΦΕΚ 613-Β) του Υπουργού Προεδρίας της Κυβέρνησης. δ)Την Απόφαση του Πρωθυπουργού και του Υπουργού Προεδρίας της Κυβέρνησης αριθ.λ 8257/1985 (ΦΕΚ 492/Β/1985) «Ανάθεση αρμοδιοτήτων στον Υφυπουργό Προεδρίας της Κυβέρνησης Μιλτ. Παπαϊωάννου», αποφασίζουμε: Σύσταση Επιτροπής Ισοτιμιών Σ.Ε.Δ.Π. Άρθρ.1.-1.Στην Κεντρική Υπηρεσία του Υπουργείου Εθνικής Παιδείας και Θρησκευμάτων-Δ/νση Εφαρμογής Προγραμμάτων Σχολών Εκπαίδευσης Διδακτικού Προσωπικού, συνιστάται επιτροπή με τον τίτλο «Επιτροπή Ισοτιμιών Σχολών Εκπαίδευσης Διδακτικού Προσωπικού» (Ε.Ι.Σ.Ε.Δ.Π.). 2.Έργο της Επιτροπής Ισοτιμιών Σ.Ε.Π.Δ. είναι να κρίνει και να γνωματεύει κατά τα ειδικότερα οριζόμενα στο άρθρ. 4 της απόφασης αυτής :α)Για το ομοταγές σχολών εξωτερικού προς τις αντίστοιχες Ελληνικές Σχολές Εκπαίδευσης Διδακτικού Προσωπικού. β)Για την ισοτιμία και αντιστοιχία τίτλων σπουδών σχολών εξωτερικού προς τα πτυχία που χορηγούν οι Ελληνικές Σ.Ε.Δ.Π. 3.Σχολές Εκπαίδευσης Διδακτικού Προσωπικού (Σ.Ε.Δ.Π.), κατά την έννοια της απόφασης αυτής είναι οι Παιδαγωγικές Ακαδημίες, οι Σχολές Νηπιαγωγών, η Ανωτάτη Σχολή Οικιακής Οικονομίας και τα Διδασκαλεία Μέσης και Δημοτικής Εκπαίδευσης. Σύνθεση της Επιτροπής Άρθρ.2.-1.«Η επιτροπή ισοτιμιών σε κανονική σύνθεση αποτελείται από τους παρακάτω με τους αντίστοιχους αναπληρωτές τους: α)Ένα Σύμβουλο του Παιδαγωγικού Ινστιτούτου, ως Πρόεδρο. β)Δύο Παρέδρους (ειδικούς ή μονίμους) του Παιδαγωγικού Ινστιτούτου, ειδικότητας Παιδαγωγικού, ή δύο μέλη ΔΕΠ Παιδαγ. Τμημάτων ΑΕΙ. γ)Τον Προϊστάμενο της Διεύθυνσης Εφαρμογής Προγραμμάτων ΣΕΔΠ του ΥΠΕΠΘ. δ)Τους κατά τις ισχύουσες διατάξεις αιρετικούς εκπροσώπους των εκπαιδευτικών πρωτοβάθμιας Εκπαίδευσης στο Κεντρικό Υπηρεσιακό Συμβούλιο Πρωτοβάθμιας Εκπαίδευσης (ΚΥΣΠΕ)». Η παρ. 1, που είχε αντικατασταθεί από την Γ3/836/1986 (ΦΕΚ Β΄ 733) Απόφ. Υπ. Προεδρίας, Παιδείας και Οικονομικών, αντικαταστάθηκε και πάλι από την παρ. 1 της Γ3/48/9-13 Φεβρ. 1990 (ΦΕΚ Β΄ 97) όμοιας απόφασης των Υπουργών Προεδρίας, Οικονομ. και Παιδείας. 2.Στην επιτροπή αυτή μετέχουν ειδικά και κατά περίπτωση οι εξής: α)Δύο Πάρεδροι του Παιδαγωγικού Ινστιτούτου, προερχόμενοι από τη Δευτεροβάθμια εκπαίδευση, αντί των υπό στοιχ. β και γ μελών της κανονικής σύνθεσης, μόνον όταν πρόκειται να κριθούν τίτλοι μετεκπαίδευσης εκπαιδευτικών λειτουργών δευτεροβάθμιας εκπαίδευσης, σύμφωνα με τις διατάξεις της παρ. 7 του άρθρ. 54 του Νόμ. 1566/1985. β)Ένας πάρεδρος του παρ. Ινστιτούτου, προερχόμενος από της πρωτοβάθμια εκπαίδευση και ο Διευθυντής του Μαρασλείου Διδασκαλείου Δημοτικής Εκπαίδευσης (ΜΔΔΕ) αντί των υπό στοιχ. β και γ μελών της κανονικής σύνθεσης, μόνον όταν πρόκειται να κριθούν τίτλοι μετεκπαίδευσης εκπαιδευτικών λειτουργών πρωτοβάθμιας εκπαίδευσης. γ)Ο Διευθυντής της Χαροκοπείου Ανωτάτης Σχολής Οικιακής Οικονομίας και ένας καθηγητής ειδικότητας οικιακής οικονομίας της ίδιας σχολής, αντί των υπό στοιχ. β και γ μελών της κανονικής σύνθεσης, μόνον όταν πρόκειται να κριθούν τίτλοι σχολών Οικιακής Οικονομίας. δ)Ο προϊστάμενος της Δ/νσης Ειδικής Αγωγής του ΥΠΕΠΘ, αντί του Δ/ντή Εφ. προγραμμάτων ΣΕΔΠ, όταν πρόκειται να κριθούν τίτλοι ή σχολές ειδικής αγωγής. ε)Ο προϊστάμενος της Δ/νσης εκπαίδευσης Ελληνοπαίδων του εξωτερικού του ΥΠΕΠΘ, αντί του Διευθυντή εφαρμογών προγραμμάτων των ΣΕΔΠ, όταν πρόκειται να κριθεί τίτλος εκπαιδευτικών ελλήνων ή ελλήνων το γένος, που εγκατέλειψαν ή εγκαταλείπουν οριστικά τη μόνιμη εγκατάστασή τους στην αλλοδαπή, λόγω ειδικών συνθηκών και έρχονται στην Ελλάδα για την άσκηση του επαγγέλματος του εκπαιδευτικού το οποίο ασκούσαν στην αλλοδαπή. (Αντι για τις σελ. 70,331-70,334) Σελ. 70,331(α) Τεύχος ΙΒ-4-1 Σελ.9 Υπηρεσιακά Συμβούλια 32.Α.δ.38-39 «στ)Οι κατά τις ισχύουσες διατάξεις αιρετοί εκπρόσωποι των εκπαιδευτικών δευτεροβάθμιας εκπαίδευσης στο Κεντρικό Υπηρεσιακό Συμβούλιο Δευτεροβάθμιας Εκπαίδευσης (ΚΥΣΔΕ), αντί των αιρετών της πρωτοβάθμιας όταν πρόκειται να κριθεί τίτλος ή σχολή εκπαίδευσης εκπαιδευτικών δευτεροβάθμιας εκπαίδευσης». Το εδάφ. στ΄ αντικαταστάθηκε ως άνω από την παρ. 2 άρθρου μόνου της Γ3/836/29 Σεπτ.29 Οκτ. 1986 (ΦΕΚ Β΄ 733) απόφ. Υπ. Προεδρίας, Παιδείας και Οικονομικών. 3.Γραμματέας της Επιτροπής Ισοτιμιών Σ.Ε.Δ.Π. και ένας βοηθός γραμματέας ορίζονται διοικητικοί υπάλληλοι της Κ.Υ . του ΥΠΕΠΘ, ή αποσπασμένοι εκπαιδευτικοί, με τους αντίστοιχους αναπληρωτές τους, κατά προτίμηση εκείνων που έχουν γνώση μιας ξένης γλώσσας. Συγκρότηση Επιτροπής Άρθρ.3.-1.Η Επιτροπή σε κανονική και ειδική σύνθεση, συγκροτείται με απόφαση του Υπουργού Εθνικής Παιδείας και Θρησκευμάτων. 2.Η θητεία των μελών του γραμματέα και του βοηθού γραμματέα διαρκεί δύο χρόνια. Κατά την πρώτη εφαρμογή της απόφασης αυτής, η θητεία όλων λήγει την 31.12.1987. 3.Αντικατάσταση μέλους της Επιτροπής, ενώ διαρκεί η θητεία της, επιτρέπεται μόνο για εύλογη αιτία, το μέλος που ορίζεται σε αντικατάσταση άλλου μέλους διανύει το υπόλοιπο μέρος της θητείας αυτού τον οποίο αντικαθιστά. Σελ. 70,332(α) Τεύχος ΙΒ-4-1 Σελ.10 32.Α.δ.39 Υπηρεσιακά Συμβούλια Έργο της Επιτροπής Άρθρ.4.-1.Η Επιτροπή Ισοτιμιών Σ.Ε.Δ.Π. ειδικότερα κρίνει και γνωματεύει: α)Αν σχολές του εξωτερικού βασικής εκπαίδευσης δασκάλων, νηπιαγωγών, καθηγητών οικιακής οικονομίας ή μετεκπαίδευσης εκπαιδευτικών δευτεροβάθμιας και πρωτοβάθμιας εκπαίδευσης, είναι ομοταγείς και ισότιμες αντίστοιχα προς τις ελληνικές Παιδαγωγικές Ακαδημίες, τις Σχολές Νηπιαγωγών, τις Σχολές Οικιακής Οικονομίας, το Διδασκαλείο Μέσης και το Διδασκαλείο Δημοτικής Εκπαίδευσης. β)Αν οι τίτλοι των σχολών της αλλοδαπής του προηγούμενου εδαφίου, που έχουν χορηγηθεί σε έλληνες υπηκόους ή ομογενείς και που υποβάλλονται για κρίση, είναι ισότιμοι και αντίστοιχοι προς τα πτυχία που χορηγούν οι Ελληνικές Παιδαγωγικές Ακαδημίες, οι Σχολές Νηπιαγωγών οι Σχολές Οικιακής Οικονομίας και τα Διδασκαλεία Μέσης και Δημοτικής εκπαίδευσης και αν παρέχουν στους κατόχους τους το δικαίωμα να διορίζονται και να ασκούν το έργο του εκπαιδευτικού σε δημόσια σχολεία αντίστοιχης βαθμίδας. γ)Αν οι τίτλοι σπουδών δασκάλων και νηπιαγωγών ειδικής αγωγής, που έχουν χορηγηθεί σε έλληνες υπηκόους ή ομογενείς από σχολές του εξωτερικού, είναι ισότιμοι με ελληνικό πτυχίο δασκάλων και νηπιαγωγών ειδικής αγωγής και αν γενικά το περιεχόμενο σπουδών τίτλων που υποβάλλονται για κρίση είναι στο αντικείμενο της Ειδικής Αγωγής. δ)Αν τίτλοι εκπαιδευτικών ελλήνων υπηκόων και ομογενών, που εγκατέλειψαν ή εγκαταλείπουν οριστικά, λόγω ειδικών συνθηκών, τη μόνιμη εγκατάστασή τους στην αλλοδαπή και εγκαθίστανται στην Ελλάδα, για την άσκηση του επαγγέλματος του εκπαιδευτικού το οποίο ασκούσαν στην αλλοδαπή, είναι ισότιμοι προς τους αντίστοιχους ελληνικούς τίτλους σπουδών εκπαιδευτικών μέσης ή δημοτικής εκπαίδευσης. 2.Για να κριθεί το ομοταγές και ισότιμο μιας ορισμένης σχολής της αλλοδαπής ή η ισοτιμία και η αντιστοιχία του τίτλου που χορηγεί, ο ενδιαφερόμενος υποβάλλει στην Επιτροπή Ισοτιμιών ΣΕΔΠ, μέσω της αρμόδιας καθ’ ύλην διεύθυνσης του ΥΠΕΠΘ, αίτηση με τα δικαιολογητικά, τα οποία καθορίζει η Επιτροπή εκ των προτέρων για την απόδειξη της συνδρομής των προϋποθέσεων της παρ. 3 του παρόντος άρθρου. 3.Η Επιτροπή κρίνει και με πράξη της γνωματεύει για το ομοταγές και ισότιμο ορισμένης σχολής της αλλοδαπής και για την ισοτιμία και αντιστοιχία του τίτλου που χορηγεί προς τον τίτλο που χορηγεί ορισμένη σχολή εκπαίδευσης διδακτικού προσωπικού όταν τα υποβαλλόμενα δικαιολογητικά ή άλλα επίσημα στοιχεία που έχει στη διάθεσή της ή ζητά να της υποβληθούν συμπληρωματικά, διαπιστώνει ότι ως προ τη σχολή και τον αιτούντα, συντρέχουν κατά περίπτωση οι ακόλουθες προϋποθέσεις : Α΄ Για το ομοταγές της Σχολής α)Η σχολή της αλλοδαπής είναι κρατική, ή, σε περίπτωση που δεν είναι κρατική, αναγνωρίζεται για το έργο που επιτελεί από το κράτος στο οποίο λειτουργεί. β)Η σχολή της αλλοδαπής ανήκει στην αυτή βαθμίδα εκπαίδευσης προς ορισμένη ελληνική σχολή εκπαίδευσης διδακτικού προσωπικού. Στοιχεία από τα οποία τεκμαίρεται η προϋπόθεση αυτή είναι κατ’ εξοχήν τα εξής: Ι)Η διάρκεια και η βαθμίδα των σπουδών τις οποίες πρέπει προηγουμένων να έχει κατ’ ελάχιστο όριο, περατώσει ένας υποψήφιος για να απαιτήσει δικαίωμα υποβολής αιτήσεως για εισαγωγή. ΙΙ)Οι ειδικές απαιτήσεις και η διαδικασία της επιλογής για εισαγωγή και ΙΙΙ)Τα προσόντα των διδασκόντων. Β΄ Για το ισότιμο της Σχολής Η σχολής της αλλοδαπής οργανώνει και παρέχει σπουδές με τυπικές και ουσιαστικές προϋποθέσεις ίδιες ή ανάλογες, με εκείνες κάτω από τις οποίες οργανώνονται και παρέχονται από ορισμένη Ελληνική σχολή εκπαίδευσης διδακτικού προσωπικού. Στις προϋποθέσεις αυτές συγκαταλέγονται: Η ελάχιστη διάρκεια φοίτησης, που απαιτείται για την απόκτηση του τίτλου, οι ώρες διδασκαλίας και ασκήσεων, οι υποχρεώσεις των φοιτητών όσον αφορά τη φοίτηση (υποχρεωτική, προαιρετική), την υποβολή γραπτών εργασιών, τη διεξαγωγή έρευνας, την υποχρεωτική ή όχι παρακολούθηση εργαστηρίων, φροντιστηρίων σεμιναρίων, καθώς και η βαρύτητα και ο τρόπος διεξαγωγής των εξετάσεων (τμηματικώνπτυχιακών) και η βαθμίδα του χορηγούμενου πτυχίου (STATUS) κατά τη νομοθεσία της χώρας της αλλοδαπής. Γ΄ Για το ισότιμο του τίτλου Ο τίτλος που έχει χορηγηθεί στο όνομα του αιτούντος από ομοταγή και ισότιμη σχολή της αλλοδαπής έχει αποκτηθεί έπειτα από παραμονή και φοίτηση του κατόχου στη σχολή της αλλοδαπής, και εκπλήρωση όλων των υποχρεώσεων που αναφέρονται στο εδάφ. Β. Επιπλέον, για την ισοτιμία του τίτλου εξετάζονται τα δικαιώματα που παρέχει ο τίτλος στον κάτοχό του στη χώρα όπου λειτουργεί η σχολή που του τον χορήγησε. Δ΄ Για την αντιστοιχία του τίτλου α)Ο ισότιμος τίτλος που έχει χορηγηθεί στο όνομα του αιτούντος από ομοταγή και ισότιμη σχολή της αλλοδαπής από την άποψη του είδους των σπουδών και της κατεύθυνσης της ειδικεύσεως, και προπάντων από την άποψη του ειδικού περιεχομένου των επιμέρους μαθημάτων και ασκήσεων, αντιπροσωπεύει ομοειδείς σπουδές πάνω στα ίδια αντικείμενα ειδικότητας. β)Για την κρίση της αντιστοιχία του τίτλου, πέρα από το περιεχόμενο των επιμέρους μαθημάτων και ασκήσεων του προγράμματος, λαμβάνεται απαραιτήτως υπόψη αν ο κάτοχος του προσαγόμενου τίτλους, έχει δικαίωμα διορισμού και άσκησης διδακτικού έργου σε δημόσιο σχολείο της ξένης χώρας (όπου εδρεύει η σχολή) αντίστοιχης βαθμίδας και ειδικότητας με εκείνο στον οποίο διορίζεται ο κάτο(Αντί για τη σελ. 70,335(α) Σελ. 70,335(β) Τεύχος 1151-Σελ.81 Υπηρεσιακά Συμβούλια 32.Α.δ.39 χος του αντίστοιχου ελληνικού τίτλου, προς τον οποίο εξομοιώνεται. γ)Προκειμένου περί πτυχίου, μετεκπαίδευσης, για την αντιστοιχία ερευνάται και εκτιμάται, κατά πόσο ο τίτλος αντιπροσωπεύει σπουδές στις επιστήμες της αγωγής και το ιδιαίτερο αντικείμενο της ειδικότητας, σε επίπεδο ανώτερο από εκείνο του τίτλου των βασικών του σπουδών. δ)Σε κάθε περίπτωση, πλήρης αντιστοιχία αναγνωρίζεται εφόσον από τον έλεγχο του περιεχομένου των επιμέρους μαθημάτων και ασκήσεων κατά τη σύγκρισή τους προς το πρόγραμμα ορισμένης Ελληνικής Σχολής εκπαίδευσης διδακτικού προσωπικού, διαπιστώνεται η σύμπτωση προγράμματος σε ποσοστό όχι μικρότερο του 70%. 3.Τίτλος, που έχει χορηγηθεί σε Έλληνα υπήκοο από ομοταγή, ισότιμη και αντίστοιχη σχολή της αλλοδαπής, εφόσον κατά την ισχύουσα νομοθεσία παρέχει δικαίωμα διορισμού σε θέση δημόσιου εκπαιδευτικού λειτουργού της Χώρας μας, κρίνεται για διορισμό, μόνο εφόσον οι κάτοχός του έχει απολυτήριο 3/ξιου Λυκείου ή 6/ξιου Γυμνασίου. 4.Σε περίπτωση, κατά την οποία ο κρινόμενος τίτλος δεν είναι πλήρως ισότιμος κατά την έννοια του εδάφ. δ της παρ. 3 ή είναι μεν ισότιμος και αντίστοιχος κατά τα βασικά μαθήματα, πλην όμως δεν καλύπτει μαθήματα τα οποία είναι απαραίτητα για την άσκηση του εκπαιδευτικού λειτουργήματος στην Ελλάδα, η Επιτροπή μπορεί να παραπέμπει τον κάτοχό τους σε μια Ελληνική αντίστοιχη σχολή για εξέταση σε ορισμένα μαθήματα. Στην περίπτωση αυτή η αναγνώριση της ισοτιμίας ολοκληρώνεται μετά την υποβολή στην Επιτροπή αποδεικτικού της Ελληνικής Σχολής, στην οποία παραπέμφθηκε, περί του ότι εξετάσθηκε επιτυχώς στα μαθήματα που παραπέμφθηκε. Η εξέταση των παραπεμπομένων γίνεται σε εξεταστική περίοδο με τις ίδιες προϋποθέσεις και συνθήκες (εξεταστέα ύλη, θέματα), με τις οποίες εξετάζονται οι σπουδαστές της σχολής στα μαθήματα αυτά. Ο παραπεμπόμενος μπορεί, εφόσον επιθυμεί, να παρακολουθεί και τη διδασκαλία των μαθημάτων στη σχολή που παραπέμφθηκε. 5.Οι αποφάσεις της Επιτροπής Ισοτιμιών με τις οποίες διατυπώνεται θετική ή αρνητική γνώμη για το ομοταγές ορισμένης σχολής της αλλοδαπής ή για την ισοτιμία και αντιστοιχία του τίτλου που χορηγεί, υπόκεινται στην έγκριση του Υπουργείου Εθνικής Παιδείας και Θρησκευμάτων. 6.Τόσο οι θετικές, όσο και οι απορριπτικές (αρνητικές) γνωμοδοτήσεις της Επιτροπής, ανακοινώνονται στους ενδιαφερομένους, με μέριμνα της αρμόδιας καθ’ ύλην Δ/νσης του ΥΠΕΠΘ. Σελ. 70,336(β) Τεύχος 1151-Σελ.82 7.Σε περίπτωση κατά την οποία ορισμένη σχολή της αλλοδαπής έχει κριθεί από την Επιτροπή ως ομοταγής με αντίστοιχη ελληνική και υποβάλλονται αιτήσεις από ενδιαφερομένους για το ομοταγές της ίδιας σχολής, τότε μπορεί να εκδίδεται βεβαίωση για το ομοταγές, χωρίς να απαιτείται νέα κρίση, εκτός αν έχουν περιέλθει στην Επιτροπή νέα στοιχεία που δικαιολογούν την επανάκριση. «8.Τίτλοι σπουδών ανωτέρων (μη πανεπιστημιακού επιπέδου) σχολών της αλλοδαπής κρίνονται από την αρμόδια Επιτροπή Ισοτιμιών ΣΕΔΠ εφόσον εκδίδονται μέχρι και την τελευταία ημέρα της λειτουργίας της αντίστοιχης Ελληνικής Σχολής και υποβάλλονται για κρίση πριν παρέλθουν έξι μήνες από την ημέρα διακοπής της λειτουργίας ή από την ημέρα κατάργησης της αντίστοιχης Ελληνικής σχολής. Τίτλοι που εκδίδονται μετά την τελευταία ημέρα της λειτουργίας της αντίστοιχης Ελληνικής σχολής, καθώς και όσοι υποβάλλονται για κρίση στην Επιτροπή μετά την συμπλήρωση εξάμηνου από την παραπάνω ημερομηνία, δεν κρίνονται σε καμμιά περίπτωση». Η παρ. 8 αντικαταστάθηκε ως άνω από την παρ. 2 της Γ3/48/9-13 Φεβρ. 1990 (ΦΕΚ Β΄ 97) Απ. Υπ. Προεδρίας Οικονομικών και Παιδείας. 32.Α.δ.39 Υπηρεσιακά Συμβούλια «9.Ειδικότερα, όσον αφορά πτυχία δασκάλων και Νηπιαγωγών ανωτέρων σχολών της αλλοδαπής ως τελευταία ημέρα λειτουργίας-χορήγηση πτυχίων των αντίστοιχων Παιδαγωγικών Ακαδημιών και σχολών Νηπιαγωγών της Ελλάδος, ορίζεται, σύμφωνα με το 447/1983 Π.Δ./30.6.1990 και ως τελευταία ημέρα για κρίση τίτλου, εκ μέρους της Επιτροπής, η 31.12.1990. «Η συμπληρωματική εξέταση των παραπεμπομένων ή παραπεμφθέντων από την Επιτροπή Ισοτιμιών Σχολών Εκπαιδεύσεως Διδακτικού Προσωπικού (ΕΙΣΕΔΠ) στις Παιδαγωγικές Ακαδημίες και Σχολές Νηπ/γών, προς ολοκλήρωση της αναγνώρισης ισοτιμίας του τίτλου των, μετά την παύση λειτουργίας των Σχολών αυτών, πραγματοποιείται στις Σχολές Επιμόρφωσης Λειτουργών Δημοτικής Εκπ/σεως (ΣΕΛΔΕ) και το Μαράσλειο Διδασκαλείο Δημ. Εκπαίδευσης. Η εξέταση γίνεται από 1-20 κάθε μηνός του διδ. έτους, από καθηγητές των Σχολών αυτών κατά προτίμηση από Ειδικούς Παρέδρους του Π.Ι. που εδίδασκαν τα προς εξέταση μαθήματα στις Παιδαγ. Ακαδημίες και Σχολές Νηπιαγωγών, οι οποίοι ορίζονται από το Δ/ντή της. Ως προς την εξεταστέα ύλη, τη διενέργεια των εξετάσεων, τη βαθμολόγηση των γραπτών δοκιμίων και την έκδοση των αποτελεσμάτων εφαρμόζονται οι ανάλογες διατάξεις που ίσχυαν στις Παιδαγωγικές Ακαδημίες και Σχολές Νηπ/γών μέχρι την ημέρα της οριστικής παύσης τους». Το τελευταίο εδάφιο αντικαταστάθηκε ως άνω από την Γ3/544/28 Νοεμ. 12 Δεκ. 1991 (ΦΕΚ Β΄ 1012) απ. Υπ. Προεδρίας, Οικονομικών και Εθν. Παιδείας. Η παρ. 9 που είχε καταργηθεί από την παρ. 3 του άρθρου μόνου της Γ3/836/1990 (ΦΕΚ Β΄ 733), Απ. Υπ. Παιδείας, αντικαταστάθηκε ως άνω από την παρ. 3 της Γ3/48/9-13 Φεβρ. 1990 (ΦΕΚ Β΄ 97) όμοια Απ. Υπ. Παιδείας. 9.(10).(Καταργήθηκε από την παρ. 4 της Γ3/48/913 Φεβρ. 1990 (ΦΕΚ Β΄ 97), απ. Υπ. Παιδείας). Μετά τη σελ. 70,336(β) Σελ. 70,3361 Τεύχος 1151-Σελ.83 Υπηρεσιακά Συμβούλια 32.Α.δ.39 32.Α.δ.39 Υπηρεσιακά Συμβούλια Λειτουργία της Επιτροπής Άρθρ.5.-1.Οι ενδιαφερόμενοι υποβάλλουν τις αιτήσεις τους με τα δικαιολογητικά στην Επιτροπή Ισοτιμιών, διαμέσου της αρμόδιας κατά περίπτωση Διεύθυνσης του ΥΠΕΠΘ. Οι αιτήσεις πρωτοκολλώνται στο ειδικό πρωτόκολλο της Επιτροπής από το Γραμματέα ή το βοηθό του και ελέγχεται η πληρότητα των δικαιολογητικών. Σε περίπτωση που τα δικαιολογητικά είναι ελλιπή, ειδοποιείται ο ενδιαφερόμενος να υποβάλει τα ελλείποντα. 2.Οι αιτήσεις που συνοδεύονται με πλήρη τα δικαιολογητικά, τίθενται υπόψη του Προέδρου της Επιτροπής, ο οποίος στη συνέχεια κατανέμει αυτές στους εισηγητές, μέλη της Επιτροπής. 3.Ο Γραμματέας της Επιτροπής παραδίνει τις αιτήσεις με τα συνημμένα δικαιολογητικά στους εισηγητές μέλη, πέντε τουλάχιστο ημέρες πριν από τη συνεδρίαση. 4.Η Επιτροπή συνέρχεται τακτικά μια φορά κάθε μήνα και εξετάζει τις αιτήσεις για το ομοταγές ή το ισότιμο και αντίστοιχο που έχουν υποβληθεί μέχρι και την 5η ημέρα, πριν από τη συνεδρίαση. Σε εξαιρετικές περιπτώσεις η Επιτροπή μπορεί να συνεδριάζει έκτακτα περισσότερες φορές το μήνα. 5.Η Επιτροπή συγκαλείται με πρόσκληση του Προέδρου της, στην οποία αναγράφονται τα θέματα της ημερήσιας διάταξης. Η πρόσκληση επιδίδεται στα μέλη 5 τουλάχιστο ημέρες πριν από τη συνεδρίαση. Σε κατεπείγουσες περιπτώσεις η πρόσκληση μπορεί να επιδίδεται στα μέλη την προηγούμενη ημέρα της συνεδρίασης. «6.Η Επιτροπή λειτουργεί υπό κανονική ή ειδική σύνθεση ως εξαμελής. Απαρτία υπάρχει σε κάθε περίπτωση κανονικής ή ειδικής σύνθεσης, όταν είναι παρόντα πέντε τουλάχιστο μέλη. Για τη λήψη απόφασης σε κάθε περίπτωση απαιτείται η θετική ψήφος τεσσάρων τουλάχιστον μελών». Η παρ. 6 αντικαταστάθηκε ως άνω από την παρ. 5 άρθρου μόνου της Γ3/836/29 Σεπτ. - 29 Οκτ. 1986 (ΦΕΚ Β΄ 733) απόφ. Υπ. Προεδρίας, Παιδείας και Οικονομικών. 7.Σε περίπτωση απουσίας του Προέδρου και του Αναπληρωτή του από τη συνεδρίαση, προεδρεύει της Επιτροπής ο ανώτερος κατά βαθμό και επί ισοβάθμων ο αρχαιότερος των παρόντων μελών. 8.Η Επιτροπή μπορεί να καλεί στις συνεδριάσεις της οποιοδήποτε πρόσωπο με ειδικές γνώσεις και πείρα, για να δώσει πληροφορίες ή γνώμη σχετικά με τα θέματα που συζητούνται. Το πρόσωπο αυτό αποχωρεί από τη συνεδρίαση, πριν από την ψηφοφορία για τη λήψη απόφασης. 9.Οι οριζόμενοι εισηγητές εισηγούνται γραπτώς. Η γραπτή εισήγησή τους αποτελεί παραστατικό στοιχείο της απόφασης και καταχωρίζεται στα πρακτικά. 10.Οι γνωμοδοτήσεις της Επιτροπής είναι ειδικά αιτιολογημένες και διατυπώνονται σε πρακτικά που υπογράφονται από τον Πρόεδρο και το Γραμματέα. Στα πρακτικά, που τηρούνται με ευθύνη του Γραμματέα, αναγράφονται τα ονόματα όλων των μελών που πήραν μέρος στη συνεδρίαση και γίνεται ειδική μνεία, για απουσία ή κώλυμα τακτικού μέλους και συμμετοχή του αναπληρωματικού. Στα πρακτικά καταχωρίζονται οι εισηγήσεις των μελών, το σκεπτικό, το διατακτικό των αποφάσεων και οι γνώμες των μειοψηφούντων μελών. 11.Μετά τη σύνταξη και υπογραφή τους τα πρακτικά κυρώνονται και δακτυλογραφούνται. Επικυρωμένα αποσπάσματα των πρακτικών, παραδίδονται με μέριμνα του Γραμματέα, στους καθ’ ύλην αρμόδιους Διευθυντές, για τις δικές τους ενέργειες. 12.Ο Πρόεδρος, τα μέλη και ο Γραμματέας της Επιτροπής δικαιούνται αμοιβής, σύμφωνα με τις σχετικές κείμενες διατάξεις περί αμοιβής μελών συλλογικών οργάνων, εφόσον, λόγω φόρτου εργασίας ή εκτάκτων και επειγουσών αναγκών, η Επιτροπή συνεδριάζει εκτός κανονικού ωραρίου εργασίας. 13.Κατά τα λοιπά εφαρμόζονται οι διατάξεις, που ισχύουν κάθε φορά, για τη λειτουργία συλλογικών οργάνων. 14.Για την πληρέστερη και αποτελεσματικότερη λειτουργία της Επιτροπής και την εξυπηρέτηση των ενδιαφερομένων τηρούνται και ενημερώνονται με ευθύνη του Γραμματέα τα εξής : α)Πρωτόκολλο Επιτροπής, β)Φάκελλος προσκλήσεων, γ)Φάκελος νομοθεσίας ή νομολογίας, δ)Φάκελος πρακτικών επιτροπής, ε)Φάκελος υπουργικών αποφάσεων, στ)Φάκελος ανακοινώσεων στους ενδιαφερομένους, ζ)Φάκελος κατά συνεδρίαση, των πρακτικών στοιχείων των περιπτώσεων που συζητήθηκαν, η)Αλφαβητικό ευρετήριο ονομάτων και των αντίστοιχων αιτήσεων που έχουν συζητηθεί από την Επιτροπή, θ)Ευρετήριο σχολών, κάθε χώρας, για τις οποίες έχει γνωμοδοτήσει η Επιτροπή (Σχολές Ομοταγείς, Σχολές Ισότιμες). Καταργούμενες διατάξεις Άρθρ.6.-1.Από την ημέρα υπογραφής της απόφασης του Υπουργού Εθνικής Παιδεία και Θρησκευμάτων, για τη συγκρότηση της Επιτροπής Ισοτιμιών, σύμφωνα με τις διατάξεις της απόφασης αυτής, καταργείται η παρ .7 του άρθρ. 2 της ΣΤ/5/ 5/26.4.82 (ΦΕΚ 213/Β/82) κοινής απόφασής μας και λήγει η θητεία των μελών της Επιτροπής, που έχει συγκροτηθεί σύμφωνα με την καταργούμενη απόφαση. 2.Οι αρμοδιότητες, που με ειδικές διατάξεις (Νόμ. 1286/82, Νόμ. 1566/85) έχουν ανατεθεί στην Επιτροπή παρ. 7 του άρθρ. 2 της ΣΤ 5/5/26.4.82 (ΦΕΚ 213/Β/82) περιέρχονται στην Επιτροπή που συγκροτείται με την παρούσα απόφαση. (Αντί για τη σελ. 70,337) Σελ. 70,337(α) Τεύχος 1224-Σελ.99 Υπηρεσιακά Συμβούλια 32.Α.δ.39